**Želmenėlis**

Muzika ir žodžiai: R. Bočkienė

1. Pažėrė saulutė saują spindulių,

Tirpsta baltas sniegas, bėga upeliu.

Šypsos želmenėliai, baigėsi žiema,

Palinguosim vėjy, prausimės rasa..

priedainis: Lia lia lia lia lia lia - kaip gražu !

Želmenėli paskubėk ir tu

Pasidžiaugt purienos

Pirmu žiedeliu.

1. Želmenėli, auki, niekad nenuvysk,

Tau padangėj čiulba pilkas vyturys.

Džiaugiasi vaikučiai tavo žaluma,

Ir tegul tau skamba jų linksma daina.

priedainis: Lia lia lia lia lia lia - kaip gražu !

Želmenėli paskubėk ir tu

Pasidžiaugt purienos

Pirmu žiedeliu.

\*\*\*\*\*

